Dirbtinė kalba
Dirbtinė kalba – kalba, kurios žodynas ir gramatika yra specialiai sukurti vieno ar kelių žmonių, o ne natūraliai susiformavę istorijos eigoje. Kai kurios dirbtinės kalbos sukurtos tam, kad jomis naudotųsi žmonės tarpusavio bendravimui (tarptautinės pagalbinės kalbos), kitos – iš meninių paskatų (pvz., kino filmų herojams), slaptam bendravimui, filosofiniams ar loginiams eksperimentams. Kartais kai kurios dirbtinės kalbos vadinamos „suplanuotomis kalbomis“. Labiausiai paplitusi dirbtinė kalba yra esperanto.